Okresná prokuratúra Považská Bystrica 
Ľ. Štúra 1, 017 01 Považská Bystrica 1

Sp. zn. : Pv 536/11/3306	Považská Bystrica, 26.1.2012
EEČ : 2-26-11-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 2,3 písm.c/ Trestného zákona číslo 300/2005 Zbierky zákonov v znení zákona číslo 650/2005 Zbierky zákonov a iné trestné činy

Rozhodol: 	prokurátorka Okresnej prokuratúry Považská Bystrica
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
že hoci bol ako otec, toho času plnoletej XXXXX, XXXXX, študentky Žilinskej univerzity Žilina, Fakulta prevádzky a ekonomiky dopravy a spojov, povinný podľa Zákona o rodine prispievať na jej výživu po 66,38 € mesačne, do rúk jej matky XXXXX, XXXXX vždy do 15. dňa v mesiaci, na základe rozsudku Okresného súdu v Pov. Bystrici sp.zn. XXXXX zo dňa 12.5.2OO8, právoplatného dňom 24.5.2OO8, túto povinnosť neplnil ani v mieste bydliska oprávnenej, ani na inom mieste a úmyselne sa jej vyhýbal tak, že nebolo zistené, že by niekde riadne pracoval, na príslušnom úrade práce evidovaný nebol, dávky a príspevky v hmotnej núdzi nepoberal, čím mu za obdobie od novembra 2O1O najmenej do decembra 2O11 vznikol dlh na výživnom vo výške 929,32 €, pričom tohto konania sa mal dopustiť napriek tomu, že bol rozsudkom Okresného súdu v Pov. Bystrici sp.zn. XXXXX zo dňa 2O.9.2O1O, právoplatným dňom 13.11.2010, v spojení s trestným rozkazom toho istého súdu, sp.zn. XXXXX zo dňa 6.12.2010, právoplatným dňom 25.1.2011, uznaný vinným zo spáchania prečinu zanedbania povinnej výživy podľa § 2O7 ods.2 Tr.zák., a iné, za ktorý mu bol uložený súhrnný trest odňatia slobody v trvaní jedného roka, s podmienečným odkladom na skúšobnú dobu dvoch rokov,  pretože obv. XXXXX uhradil celý dlh na výživnom, a to až do konca januára 2O12, čo potvrdila matka oprávnenej, XXXXX v zápisnici o výsluchu poškodenej  osoby, dňa 17.1.2O12  s  tým, že neplatenie výživného nemalo trvalo nepriaznivé následky na oprávnenú
Právna veta:
tým, zanikla trestnosť činu
Odôvodnenie:
Vyšetrovateľ OR PZ, Odbor kriminálnej polície Pov. Bystrica, uznesením č. ORP-302/OVK-PB-2O11 zo dňa 3O.5.2O11 začal trestné stíhanie a vzniesol obvinenie XXXXX, pre prečin zanedbania povinnej výživy podľa § 2O7 ods.2, 3 písm.c/  Tr. zák., na tom  skutkovom základe, ako je to uvedené vo výroku tohto uznesenia, pričom ďalším uznesením zo dňa 2.1.2O12 rozšíril obvinenie XXXXX pre taký istý skutok, za 
kritické obdobie, ktoré bolo ustálené od novembra 2010 do konca decembra 2011. Za túto dobu bol povinný prispieť na výživu svojej dcéry, t.č.už plnoletej XXXXX, ktorá študuje na vysokej škole, výživným vo výške 929,32 €.  

Po skončení prípravného konania mi predložil dňa 20.1.2012, vyšetrovateľ OR PZ Pov. Bystrica, vyšetrovací materiál č. ORP-2O3/OVK-PB-2O11 s návrhom na zastavenie trestného stíhania proti obv. XXXXX, pre prečin podľa § 2O7 ods.2,3 písm.c/ Tr.zák., z dôvodu účinnej ľútosti.  

Preskúmala som vyšetrovací materiál a zistila som, že návrh vyšetrovateľ PZ je dôvodný. 

Z vyšetrovacieho spisu zisťujem, že obv. XXXXX neplatil výživné na plnoletú XXXXX za obdobie od novembra 2O1O najmenej do konca decembra 2O11, čo potvrdila matka oprávnenej XXXXX, ktorá podala aj trestné oznámenie o neplatení výživného. Bola splnomocnená svojou plnoletou dcérou XXXXX ku zastupovaniu v tejto trestnej veci. 

XXXXX uviedla, že obvinený XXXXX neplatil výživné aj v minulosti, za čo bol odsúdený rozsudkom Okresného súdu v Pov. Bystrici, ale ani za toto kritické obdobie neobdržala vyplatený dlh na výživnom. Vo svojej poslednej výpovedi zo dňa 17.1.2O12 svedkyňa XXXXX uviedla, že poštovou poukážkou zo dňa 5.1.2O12,  č. 15O58, uhradil obv. XXXXX sumu 1.992,- € z titulu výživného, a to za obdobie od augusta 2OO9 do konca januára 2O12, pričom túto sumu skutočne prevzala na poštovom úrade dňa 1O.1.2O12. Neplatenie výživného nemalo trvalo nepriaznivé následky na jej dcéru, lebo dokázala vlastnou prácou zabezpečiť všetky jej oprávnené potreby. 

Medzi ďalšie dôkazy listinného charakteru patrí rozsudok o výživnom Okresného súdu v Pov. Bystrici sp.zn. XXXXX zo dňa 12.5.2OO8, ktorý nadobudol právoplatnosť dňom 24.5.2OO8, potvrdenie Žilinskej univerzity Žilina, z ktorého je zrejmé, že oprávnená XXXXX je študentkou tejto školy formou denného štúdia, ďalej rodný list oprávnenej, správy, ktoré sa týkajú XXXXX z rôznych inštitúcii okresu Pov. Bystrica, odpis z jeho registra trestov,  odsudzujúci rozsudok Okresného súdu v Pov. Bystrici sp.zn. XXXXX zo dňa 2O.9.2O1O a trestný rozkaz toho istého  súdu, sp.zn.XXXXX zo dňa 6.12.2010. 

Podľa § 86 písm. a/ Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 2O7 Tr. zák., ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods.1 písm. h/ Tr. por.  prokurátor zastaví trestné stíhanie, ak zanikla trestnosť činu. 

Pretože obv. XXXXX uhradil dlh na výživnom ešte v priebehu prípravného konania, jeho čin nemal trvalo nepriaznivé následky na oprávnenú osobu, čím využil ustanovenie o účinnej ľútosti, bolo možné rozhodnúť tak, ako je uvedené   vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú môžu podať obvinení a poškodení do 3 dní od jeho oznámenia, prostredníctvom Okresnej prokuratúry  Považskáj Bystrica
                           na Krajskú prokuratúru Trenčín. Sťažnosť má odkladný účinok.

JUDr. Gabriela Vašutová
prokurátorka